Poul F. Kjær
Poul F. Kjær (født 1974) er en dansk professor, der forsker i Europæisk integration, globalisering og global ret. Han er professor ved Institut for Ledelse, Politik og Filosofi  ved Copenhagen Business School.

Kjær er cand. scient. pol. (politolog) fra Aarhus Universitet, har en mastergrad og en ph.d i retsvidenskab fra Det Europæiske Universitetsinstitut i Firenze og en doktorgrad i sociologi fra Goethe Universitetet i Frankfurt am Main.

Han har været gæsteforsker ved blandt andet Harvard University og Institut d'études avancées de Paris.

Kjær er modtager af Forskningslegater fra Carlsbergfondet  og Det Europæiske Forskningsråd .

Han er en ofte benyttet kommentator i danske og internationale medier blandt andet om temaer som covid-19 pandemien og om Europæiske og globale forhold mere generelt.

Kilder og henvisninger 

Forskere fra Danmark
Professorer fra Copenhagen Business School
Ansatte ved Copenhagen Business School